ai4bharat/Pralekha huggingface dataset:
ரெயில்வே அமைச்சகம்
மேற்கு வங்கத்தில் ரயில்வே கட்டமைப்பு வளர்ச்சி திட்டங்களை நாட்டுக்கு அர்ப்பணித்தார் மத்திய அமைச்சர் திரு. பியூஷ் கோயல்
மேற்கு வங்கத்தில் ரயில்வே கட்டமைப்பு வளர்ச்சி திட்டங்கள் பலவற்றை ரயில்வே அமைச்சர் திரு. பியூஷ் கோயல் தொடங்கிவைத்தார்.
மேற்கு வங்கம் சந்திரகாச்சி என்ற இடத்தில் 2வது நடை மேம்பாலம், சங்க்ரயில் பகுதியில் சரக்கு முனையம், ஹவுராவில் விவேகானந்தா தியான மையம், சீல்டா ரயில் நிலையத்தில், தங்கும் அறை, 2 எஸ்கலேட்டர்கள், கொல்கத்தா ரயில் நிலையத்தில் பயணிகள் தங்கும் அறை உட்பட பல திட்டங்களை அமைச்சர் திரு. பியூஷ் கோயல் இன்று காணொலி காட்சி மூலம் தொடங்கி வைத்தார்.
இந்நிகழ்ச்சியில் அவர் பேசியதாவது:
நாட்டில் இன்று 8,500 ரயில் நிலையங்கள் சுத்தமான ரயில் நிலையங்களாக உள்ளன. இதற்கான பொறுப்பு ஸ்டேஷன் மாஸ்டர்களிடம் விடப்பட்டுள்ளது. எல்லா ரயில்களும், தானியங்கி கருவிகள் மூலம் சுத்தம் செய்யப்படுகின்றன. ரயிலின் சுத்தத்தை வாடிக்கையாளர்கள் பாராட்டுகின்றனர்.
சுத்தம் தொடர்பான புகார்கள் குறைந்துள்ளன.
ரயில்கள் மின்மயமாக்கம் நாடு முழுவதும் நடைபெறுகிறது. 2030 ஆம் ஆண்டுக்குள், உலகின் மாசுஅற்ற முதல் ரயில்வேயாக, இந்திய ரயில்வே இருக்கும்.
இவ்வாறு திரு. பியூஷ் கோயல் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
மனித வள மேம்பாட்டு அமைச்சகம்
பிரதமர் திரு. நரேந்திர மோடி புதுதில்லியில் நாளை  கல்வி மறுமலர்ச்சியில் தலைமைப் பண்பு என்ற மாநாட்டை தொடங்கி வைக்கிறார்
கல்வி மறுமலர்ச்சியில் தலைமைப் பண்பு என்பது குறித்த மாநாடு புதுதில்லி விஞ்ஞான் பவனில் நாளை  நடைபெறுகிறது. 350க்கும் மேற்பட்ட பல்கலைக்கழகங்களின் துணைவேந்தர்கள் / இயக்குனர்கள் இதில் பங்கேற்கின்றனர். இந்த மாநாட்டுக்கு பல்கலைக்கழக மானியக் குழு, அகில இந்திய தொழில்நுட்ப சபை, இந்திய சமூக விஞ்ஞான ஆராய்ச்சி சபை, இந்திராகாந்தி தேசிய கலை மையம், இந்திராகாந்தி தேசிய திறந்தநிலை பல்கலைக்கழகம், ஜவஹர்லால் நேரு பல்கலைக்கழகம், ஸ்ரீகோவிந்த் சிங் தொழில்நுட்ப பல்கலைக்கழகம் ஆகியன இணைந்து ஏற்பாடு செய்துள்ளன.
இந்திய கல்வி அமைப்பை எதிர்நோக்கி உள்ள சவால்கள் குறித்து ஆய்வு செய்வது, கல்வி நோக்கங்களை அடைவதற்கான மாற்றத்திற்குரியத் திட்டம் வரைவது, கல்வி அமைப்பில் கட்டுப்பாடுகள் குறித்து ஆராய்வது ஆகியன இந்த மாநாட்டின் நோக்கங்களாகும்.
பிரதமர் திரு. நரேந்திர மோடி இந்த மாநாட்டை நாளை காலை தொடங்கி வைக்கிறார். அதனை தொடர்ந்து 8 அமர்வுகள் சிறப்பு கருத்துகள் குறித்து விவாதங்களை நடத்தும்.
மாநாட்டின் நிறைவு அமர்வுக்கு மத்திய மனிதவள மேம்பாட்டுத்துறை அமைச்சர் திரு பிரகாஷ் ஜவ்டேகர் தலைமையேற்கிறார். இந்த அமர்வில் 8 குழுக்களும் தங்களது செயல் திட்ட அறிக்கையை சமர்ப்பிக்கும். இந்த அறிக்கைகள் மாநாட்டின் முழு அளவு கூட்டத்தில் விவாதிக்கப்படும். இதனையடுத்து, நாட்டின் உயர்கல்வித்துறையை மேம்படுத்துவதற்கான விரிவான செயல் திட்டம் உருவாக்கப்படும் என எதிர்பார்க்கப்படுகிறது.
உயர்கல்வி சீர்திருத்தம் தொடர்பாக தில்லியில் இந்தாண்டு ஜூலை மாதம் 26 முதல் 28 வரை நடைபெற்ற துணைவேந்தர்கள் மாநாட்டின் தொடர்ச்சியாக நாளை தொடங்கும் மாநாடு ஏற்பாடு செய்யப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பொருளாதார மந்த நிலையில் இருந்து வெளிவருவதற்கு முழு ஆதரவையும் அரசு அளிக்கும் என்று பேருந்து மற்றும் கார் இயக்குபவர்களுக்கு கட்காரி உறுதி
நாட்டில் பேருந்து மற்றும் கார் இயக்குபவர்களின் பிரச்சினைகள் குறித்து அரசு முழுமையாக அறியும் என்றும், அவர்களின் பிரச்சினைகளை அகற்ற அரசு முழு ஆதரவு அளிக்கும் என்றும் மத்திய சாலைப் போக்குவரத்து மற்றும் நெடுஞ்சாலைத் துறை மற்றும் சிறு, குறு. நடுத்தரத் தொழில்கள் துறை அமைச்சர் திரு நிதின் கட்காரி உறுதியளித்துள்ளார்.
உலக அளவிலான கோவிட் -19 நிலவும் இந்தக் கடினமான நாட்களில், பொருளாதாரத்தைத் தூக்கி நிறுத்த, அதிக நேரம் செலவிட்டு உழைத்துவரும் பிரதமர் மற்றும் நிதி அமைச்சருடன் தாம் தொடர்ந்து தொடர்பிலிருப்பதாகவும் அவர் கூறினார்.
இந்தியப் பேருந்து மற்றும் கார் இயக்குபவர்களின் கூட்டமைப்பின் உறுப்பினர்களிடையே காணொளி மாநாட்டின் மூலம் பேசிய திரு கட்காரி ,போக்குவரத்தையும், நெடுஞ்சாலைகளையும் திறப்பது, மக்கள் மனதில் நம்பிக்கையை ஏற்படுத்துவதில் பெரும் பங்காற்றும் என்று கூறினார்.
பொது மக்களுக்கான போக்குவரத்து சில விதிமுறைகளுடன் விரைவில் திறக்கப்படும் என்றார் அமைச்சர். ஆனால் பேருந்துகள் மற்றும் கார்களை இயக்கும்போது முகக் கவசங்கள் அணிதல், கைகளைக் கழுவுதல், சுத்திகரிப்பான் மூலம் தூய்மைப்படுத்துதல் போன்ற அனைத்து பாதுகாப்பு நடவடிக்கைகளையும் கடைப்பிடிப்பது மற்றும் சமூக இடைவெளியைத் தொடர்வது ஆகியவை குறித்து அவர் எச்சரித்தார்.
மாநாட்டில் பங்கேற்றவர்கள் எழுப்பிய கவலைகளுக்கு, பதிலளித்துப் பேசிய அமைச்சர், பொதுமக்களுக்கான போக்குவரத்துத் துறையில், அரசு நிதி குறைவாகவும், தனியார் முதலீடு வளரும் வகையிலும் உள்ள, லண்டன் மாதிரியிலான பொதுப் போக்குவரத்து முறையைப் பின்பற்றுவது குறித்து, தமது அமைச்சகம் பரிசீலித்து வருவதாகத் தெரிவித்தார். அவர்கள் பின்பற்றி வரும் சிறந்த முறைகளை இங்கும் பின்பற்றுவது குறித்து வலியுறுத்திய திரு கட்காரி, இது நீண்ட காலத்துக்கு, உள்நாட்டுத் தொழில் துறைக்கு பொருளாதார ரீதியாக சாத்தியமானதாக இருக்கும் என்றும் கூறினார்.
தற்போதைய பெருந்தொற்றுச் சூழலில், இந்திய சந்தை, மிகவும் இறுக்கமான நிதிச்சூழலில் உள்ளது என்பது குறித்து தாம் அறிந்திருப்பதாகவும் கூறினார். ஆனால் இதற்கு எதிராகப் போராடுவதற்கு, அனைத்து பங்குதாரர்களும் இணைந்து பணியாற்ற வேண்டும் என்றார். சீனச் சந்தையில் இருந்து வெளிவரவேண்டும் என்று முயற்சித்துக் கொண்டிருக்கிற, உலகத் தொழில்துறை வழங்கும், ஒரு நல்ல வர்த்தக வாய்ப்பை அவர் சுட்டிக்காட்டினார். இந்த வாய்ப்பைப் பயன்படுத்திக் கொண்டு அந்நிய நிறுவனங்கள் இந்தியாவில் முதலீடு செய்ய இந்தியத் தொழில்துறை அழைக்கவேண்டும் என்று அவர் கூறினார். நாடும், தொழில் துறையும் இரு போர்களிலும் -- ஒன்று கொரோனாவுக்கு எதிரான போர்; மற்றொன்று பொருளாதார மந்த நிலைக்கு எதிரானது -- வெற்றி பெறும் என்று அவர் நம்பிக்கை தெரிவித்தார்.
(
பிரதமர் அலுவலகம்
இஸ்ரேல் பிரதமராக பொறுப்பேற்றுள்ள திரு எய்ர் லேபிட்-க்கு பிரதமர் வாழ்த்து
இஸ்ரேல் பிரதமராக பொறுப்பேற்றுள்ள திரு எய்ர் லேபிட்-க்கு பிரதமர் திரு நரேந்திர மோடி வாழ்த்து தெரிவித்துள்ளார். திரு நஃப்தாலி பென்னட் இந்தியாவின் உண்மையான நண்பராக திகழ்ந்ததற்கும் திரு மோடி நன்றி தெரிவித்துள்ளார்.
பிரதமர் வெளியிட்டுள்ள ட்விட்டர் பதிவுகளில்;
“இஸ்ரேல் பிரதமராக பொறுப்பேற்றுள்ள திரு எய்ர் லேபிட்-க்கு அன்பான வாழ்த்துக்கள் மற்றும் இதயப்பூர்வ பாராட்டுக்கள். இருநாடுகளுக்கிடையே தூதரக உறவு ஏற்பட்டு 30 ஆண்டுகள் நிறைவடைந்ததை கொண்டாடும் வேளையில் நம்மிடையேயான நீடித்த ஒத்துழைப்பை தொடர்ந்து மேற்கொள்வதை ஆவலுடன் எதிர்நோக்கி இருக்கிறேன்”.
“இந்தியாவின் உண்மையான நண்பராக திகழ்ந்த திரு நஃப்தாலி பென்னட்டிற்கு நன்றி. நம்மிடையேயான பயனுள்ள கலந்துரையாடல்களை நினைத்து மகிழ்ச்சியடைகிறேன். உங்களது புதிய பொறுப்பில் வெற்றியடைய நான் வாழ்த்துகிறேன்” என்று தெரிவித்துள்ளார்.
|
ஆயுஷ்
|
2-வது உலக ஒருங்கிணைந்த மருத்துவ மாநாடு 2019, கோவாவில் 23-25 ஜனவரி 2019: ஸ்ரீபத் நாயக் தொடங்கிவைக்கிறார்
2-வது உலக ஒருங்கிணைந்த மருத்துவ மாநாடு 2019-ஐ, மத்திய ஆயுஷ் துறை  இணையமைச்சர் திரு. ஸ்ரீபத் யசோ நாயக், தொடங்கிவைக்க உள்ளார். ‘ஹோமியோபதி மருந்துப் பொருட்களை முறைப்படுத்துதல்; சர்வதேச ஒத்துழைப்பை மேம்படுத்துதல்’ என்ற தலைப்பிலான இந்த மாநாடு, கோவாவில், 2019 ஜனவரி 23-25 வரை நடைபெறவுள்ளது. ஆயுஷ் அமைச்சகத்திற்குட்பட்ட மத்திய ஹோமியோபதி ஆராய்ச்சி கவுன்சில் இந்த மாநாட்டிற்கு ஏற்பாடு செய்துள்ளது. ஹோமியோபதி / பாரம்பரிய மருந்துப் பொருட்கள் விற்பனையில் தொடர்புடைய ஃபிரான்ஸ், சுவிட்சர்லாந்து, ஜெர்மனி, பெல்ஜியம், ஸ்பெயின், ரஷ்யா, பிரேசில், கியூபா, தென்னாப்பிரிக்கா, ஐக்கிய அரபு எமிரேட், தாய்லாந்து, மலேஷியா, ஓமன், இந்தோனேஷியா, பங்களாதேஷ், நேபாளம் உள்ளிட்ட நாடுகளைச் சேர்ந்த சர்வதேச மருத்து கட்டுப்பாட்டாளர்கள் இந்த மாநாட்டில் பங்கேற்கக் கூடும் என எதிர்பார்க்கப்படுகிறது.
முறைபடுத்தப்பட்ட ஒத்துழைப்புகள், குறைந்தபட்ச கட்டுப்பாடு & சட்ட நடைமுறைகள், பாதுகாப்பு மற்றும் தர நிர்ணயத்தை மேம்படுத்துதல், தரநிர்ணயம் மற்றும் சிக்கல் குறைப்பு, ஹோமியோபதியை பாரம்பரிய மருத்துவ முறையாக அங்கீகரித்தல் மற்றும் கால்நடை ஹோமியோபதி போன்றவற்றை மையக் கருத்தாகக் கொண்டு இம்மாநாடு நடைபெறவுள்ளது.
பிரதமர் அலுவலகம்
உத்தரகாண்டில் வளர்ச்சி அளவுகோல்களில் சிறந்த செயல்பாட்டிற்காக டெஹ்ரி மக்களுக்கு பிரதமர் பாராட்டு
உத்தரகாண்ட் மாநிலத்தின் பல்வேறு அளவுகோல் வளர்ச்சிப் பட்டியலில் முதலிடத்தைப் பிடித்ததற்காக டெஹ்ரி மக்களின் கடின உழைப்பையும் அர்ப்பணிப்பையும் பிரதமர் திரு நரேந்திர மோடி பாராட்டியுள்ளார்.
.எம்பி திருமதி மாலா ராஜ்ய லக்ஷ்மி ஷாவின் ட்வீட்டுக்கு பதிலளித்து திரு நரேந்திர மோடி வெளியிட்டுள்ள பதிவு வருமாறு:
"இந்த பெருமைக்குரிய சாதனைக்காக தெஹ்ரியின் அனைத்து சகோதர சகோதரிகளுக்கும் வாழ்த்துக்கள்! இது உங்கள் அர்ப்பணிப்பு மற்றும் வளர்ச்சிக்கான கடின உழைப்பின் விளைவாகும்."
தொழிலாளர் மற்றும் வேலைவாய்ப்பு அமைச்சகம்
தொழிலாளர் அரசு காப்பீட்டுக் கழகத்தின் தலைமை இயக்குனராக திரு முக்மீத் எஸ். பாட்டியா பொறுப்பேற்பு
தொழிலாளர் மற்றும் வேலைவாய்ப்பு அமைச்சகத்தின் கீழ் இயங்கும் தொழிலாளர் அரசு காப்பீட்டுக் கழகத்தின் தலைமை இயக்குனராக திரு முக்மீத் எஸ். பாட்டியா இன்று புதுதில்லியில் பொறுப்பேற்றுக்கொண்டார்.
ஜார்க்கண்ட் பணி நிலையைச் சேர்ந்த இந்திய ஆட்சிப் பணி அதிகாரியான திரு பாட்டியா, நிதி அமைச்சகத்தின் பொருளாதார விவகாரங்கள் துறையின் கூடுதல் செயலாளராகப் பணியாற்றினார்.
மாவட்ட மற்றும் மாநில அளவிலான நிறுவனங்களின் ஆளுமை மற்றும் மேலாண்மையில் அவர் நீண்ட அனுபவமிக்கவர்.
மேலும் ஜார்க்கண்ட் அரசின் தொழிலாளர், வேலைவாய்ப்பு மற்றும் பெண்கள் மற்றும் குழந்தைகள் வளர்ச்சித் துறையின் முதன்மை செயலாளராகவும் அவர் பணியாற்றியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1708976
-------
(Visitor Counter : 158
பிரதமர் அலுவலகம்
லோத்தலில் உள்ள தேசிய கடல்சார் பாரம்பரிய வளாகத்தின் வளர்ச்சிப் பணிகளை அக்டோபர் 18-ஆம் தேதி பிரதமர் ஆய்வு
குஜராத் மாநிலம் லோத்தலில் உள்ள தேசிய கடல்சார் பாரம்பரிய வளாகத்தின் வளர்ச்சிப் பணிகளை அக்டோபர் 18-ஆம் தேதி மாலை 5 மணிக்கு காணொலிக் காட்சி வாயிலாக பிரதமர் திரு நரேந்திர மோடி ஆய்வு செய்வார். இதைத் தொடர்ந்து நிகழ்ச்சியில் அவர் உரையாற்றுவார்.
ஹரப்பா நாகரிகத்தின் முக்கிய நகரங்களுள் ஒன்றான லோத்தல், மனிதனால் உருவாக்கப்பட்ட மிகப் பழமையான கப்பல் பட்டறையாக கருதப்படுகிறது. நகரின் வரலாற்றுச் சிறப்புமிக்க மரபையும், பாரம்பரியத்தையும் போற்றும் வகையில் இங்கு கடல்சார் பாரம்பரிய வளாகம் அமையவிருப்பது மிகவும் பொருத்தமாக இருக்கும்.
இந்தியாவின் வளமான மற்றும் பரவலான கடல்சார் பாரம்பரியத்தை எடுத்துரைப்பதற்கு மட்டுமல்லாமல், உலகத்தரம் வாய்ந்த சர்வதேச சுற்றுலா தலமாகவும் லோத்தல் நகரம் வளர்வதற்கு உதவும் வகையில் தேசிய கடல்சார் பாரம்பரிய வளாகம் அமைக்கப்படுகிறது. இந்தத் திட்டத்தின் வாயிலாக சுற்றுலாவுக்கான வாய்ப்பு அதிகரிப்பதோடு, இப்பிராந்தியத்தின் பொருளாதார வளர்ச்சியும் மேம்படும்.
மார்ச் 2022-ல் தொடங்கிய வளாகக் கட்டமைப்புப் பணிகள், ரூ. 3500 கோடி மதிப்பில் மேற்கொள்ளப்படுகிறது. ஹரப்பா கட்டிடக்கலை மற்றும் வாழ்க்கைமுறையை மீண்டும் புதுப்பித்தல்; நினைவகப் பொழுதுபோக்கு பூங்கா, கடல்சார் பொழுதுபோக்கு பூங்கா, பருவநிலை பொழுதுபோக்கு பூங்கா, மற்றும் சாகச பொழுதுபோக்கு பூங்கா உள்ளிட்ட நான்கு பூங்காக்கள்; உலகின் மிக உயரிய கலங்கரை விளக்க அருங்காட்சியகம்; ஹரப்பா தொடங்கி இந்நாள் வரையிலான இந்தியாவின் கடல்சார் பாரம்பரியத்தை எடுத்துரைக்கும் 14 அரங்குகள்; மாநிலங்கள் மற்றும் யூனியன் பிரதேசங்களின் பரவலான கடல்சார் பாரம்பரியத்தை விளக்கும் கடல்சார் மாநிலங்கள் காட்சிமாடம் முதலிய ஏராளமான புதுமையான மற்றும் தனித்தன்மையுடன் கூடிய அம்சங்கள் இந்த வளாகத்தில் இடம்பெறும்.
இளைஞர் நலன் மற்றும் விளையாட்டு அமைச்சகம்
தேசிய விளையாட்டு கூட்டமைப்புகளுக்கான உதவித் திட்டத்தின் கீழ் நடப்பு நிதியாண்டில் ரு 112.07 கோடி வெளியீடு: திரு. அனுராக் தாகூர்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய இளைஞர் விவகாரங்கள் மற்றும் விளையாட்டு அமைச்சர் திரு. அனுராஜ் தாகூர் கீழ்காணும் தகவல்களை வழங்கினார்.
தேசிய விளையாட்டுக் கூட்டமைப்புகளின் விதிகள் இந்திய தேசிய விளையாட்டு மேம்பாட்டு சட்டம் 2011-ன் விதிகளுக்கு அவை இணங்குதல் உள்ளிட்டவற்றின் அடிப்படையில் அவற்றின் வருடாந்திர அங்கீகாரம் புதுப்பித்தல் செய்யப்படுகிறது.
இந்திய வில்வித்தை சங்கம், இந்திய மல்யுத்த கூட்டமைப்பு, இந்திய பளுதூக்கும் கூட்டமைப்பு, அகில இந்திய டென்னிஸ் சங்கம், இந்திய வுஷூ சங்கம், ஸ்குவாஷ் ரேக்கெட் கூட்டமைப்பு, இந்திய அமெச்சூர் சாப்ட் டென்னிஸ் கூட்டமைப்பு, குடோ இன்டர்நேஷனல் ஃபெடரேஷன் ஆஃப் இந்தியா அசோசியேஷன், தேசிய யோகாசன விளையாட்டு கூட்டமைப்பு மற்றும் இந்திய பென்காக் சிலாட் கூட்டமைப்பு ஆகிய 10 கூட்டமைப்புகளின் அங்கீகாரம் புதுப்பித்தல் செய்யப்பட்டுள்ளன.
தேசிய விளையாட்டுக் கூட்டமைப்புகளுக்கான உதவித் திட்டத்தின் கீழ் நடப்பு நிதியாண்டில் ரூ 112.07 கோடி நிதியை அமைச்சகம் வெளியிட்டுள்ளது.
தேசிய சாம்பியன்ஷிப் மற்றும் பிற உள்நாட்டு போட்டிகளை சரியான நேரத்தில் நடத்துவது அந்தந்த தேசிய விளையாட்டுக் கூட்டமைப்புகளின் பொறுப்பாகும். அங்கீகரிக்கப்பட்ட தேசிய விளையாட்டுக் கூட்டமைப்பு எதுவும் இளைஞர் விவகாரங்கள் மற்றும் விளையாட்டு அமைச்சகத்திற்கு எதிராக எந்தவித வழக்கையும் தாக்கல் செய்யவில்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812011
ரெயில்வே அமைச்சகம்
புதிய ரயில் பெட்டி தொழில்நுட்பம்
இந்திய ரயில்வேயில் புதிய ரயில் பெட்டிகளுக்கான தொழில்நுட்பத்தை உருவாக்குவது / பெறுவது, ஒரு தொடர் நடவடிக்கை என்பதோடு இதற்கான முடிவு தேவை மற்றும் சமீபத்திய தொழில்நுட்பத்திற்கேற்ப மேற்கொள்ளப்படுகிறது.
எல்எச்பி தொழில்நுட்பத்தைப் பெற்ற பிறகு பல்வேறு நடவடிக்கைகள் மேற்கொள்ளப்பட்டன. அவை வருமாறு:
- இந்திய ரயில்வே உள்நாட்டிலேயே தொழில்நுட்பத்தை உருவாக்கி, வந்தே பாரத்  ரயில்களை தயாரித்தது.
- மேம்பட்ட சஸ்பென்ஷன் தொழில்நுட்பம் மற்றும் எரிசக்தி சிக்கனத்துடன் கூடிய 44 வந்தே பாரத் ரயில்களுக்கான பெட்டிகளை வடிவமைத்து உற்பத்தி செய்வதற்கான ஒப்பந்தம் வழங்கப்பட்டுள்ளது.
- எரிசக்தி சிக்கனத்துடன் கூடிய புதிய தலைமுறையைச் சேர்ந்த 400 வந்தே பாரத் ரயில்களை வாங்க / உற்பத்தி செய்ய இந்திய ரயில்வே திட்டமிட்டுள்ளது.
- ரேபரேலியில் உள்ள நவீன ரயில் பெட்டி தொழிற்சாலை, தென்கொரியாவை சேர்ந்த டாவோன்சிஸ் நிறுவனத்துடன், அலுமினிய ரயில் பெட்டி தயாரிப்பு தொழில்நுட்ப மாற்றத்திற்கான ஒப்பந்தத்தில் கையெழுத்திட்டுள்ளது.
தற்போது ஐசிஎஃப்-ல் தயாரிக்கப்பட்ட பெட்டிகளுடன் 750 ஜோடி மெயில் / எக்ஸ்பிரஸ் ரயில்கள் இயங்கி வருகின்றன.
தூய்மை இந்தியா இயக்கத்தின் ஒரு பகுதியாக, ரயில் பெட்டிகளில் உயிரி கழிவறை பொருத்தப்பட்டுள்ளது. இது தவிர உயிரி கழிவறைகளை சுத்தம் செய்வதற்கான தொழில்நுட்பமும் உருவாக்கப்பட்டு ரயில் பெட்டிகளில் பொருத்தப்பட்டுள்ளது. தற்போது சுமார் 1,450 பெட்டிகளில் இந்தப் புதிய வகை சுத்தம் செய்யும் சாதனத்துடன் கூடிய உயிரி கழிவறைகள் பொருத்தப்பட்டுள்ளன.
மாநிலங்களவையில் கேள்வி ஒன்றுக்கு ரயில்வே அமைச்சர் திரு.அஸ்வினி வைஷ்ணவ் எழுத்து மூலம் அளித்த பதிலில் இதனைத் தெரிவித்துள்ளார்.
நிதி அமைச்சகம்
மக்கள் மைய சீர்திருத்தங்களை அமல்படுத்துவதற்கான காலக்கெடு நீட்டிப்பு
மக்கள் மைய சீர்திருத்தங்களை, அமல்படுத்துவதற்கான காலக்கெடு 2021 பிப்ரவரி 15ம் தேதி வரை நீட்டிக்கப்பட்டுள்ளது.
பல துறைகளில், மக்கள் மைய சீர்திருத்தங்களை அமல்படுத்துவதற்கான காலக்கெடுவை, மத்திய நிதியமைச்சகத்தின் செலவினத்துறை நீட்டித்துள்ளது. சீர்திருத்தங்களை அமல்படுத்துதல் தொடர்பாக, சம்பந்தப்பட்ட அமைச்சகத்தின் பரிந்துரை, 2021 பிப்ரவரி 15ம் தேதிக்குள் பெறப்பட்டால், அந்த மாநிலம் சீர்திருத்தம் தொடர்பான பலன்களைப் பெறலாம்.
மாநிலங்கள் சீர்திருத்தம் செய்ய வேண்டிய 4 முக்கியப் பகுதிகளை, மத்திய அரசு அடையாளம் கண்டுள்ளது.
ஒரே நாடு, ஒரே ரேஷன் கார்டு திட்டம் அமலாக்கம்,
தொழில்களை எளிதாக செய்வதற்கான சீர்திருத்தம்,
நகர்ப்புற உள்ளாட்சி அமைப்பு / பயன்பாட்டு சீர்திருத்தங்கள்
மின்துறை சீர்திருத்தங்கள்.
இத்தகவல் மாநிலங்களுக்கு 2020 மே 17ம் தேதியே தெரிவிக்கப்பட்டது.
இந்த சீர்திருத்தங்களை வெற்றிகரமாக நிறைவு செய்யும் மாநிலங்கள், 2 பயன்களைப் பெறலாம். ஒவ்வொரு சீர்திருத்தத்தையும் நிறைவு செய்வதற்கு, மொத்த மாநில உற்பத்தியில் 0.25 சதவீத அளவுக்கு கூடுதல் கடன் பெறலாம். இந்த வசதி மூலம், 4 சீர்திருத்தங்களை நிறைவு செய்வதற்கு ரூ.2.14 லட்சம் கோடி வரை கூடுதல் கடன் கிடைக்கும்.
மக்கள் மைய சீர்திருத்தங்களை மாநிலங்கள் மேற்கொள்ள ஊக்குவிப்பதே, இதன் நோக்கம்.
நான்கு சீர்திருத்தங்களில் மூன்றை நிறைவு செய்யும் மாநிலங்களுக்கு கிடைக்கும் 2வது சலுகை, ‘மாநிலங்களுக்கான மூலதன செலவுக்கு நிதியுதவி அளிக்கும் திட்டத்தின் கீழ் கூடுதல் நிதியுதவி அளிக்கப்படும். இந்தத் திட்டத்தின் கீழ், 4 சீர்திருத்தங்களில், குறைந்தது மூன்றை நிறைவு செய்யும் மாநிலங்களுக்கு ரூ.2,000 கோடி ஒதுக்கப்பட்டுள்ளது.
இத்திட்டம், தற்சார்பு இந்திய நிதியுதவித் திட்டம் 2.0-ன் ஒரு பகுதியாக, மத்திய நிதியமைச்சரால் கடந்த அக்டோபர் 12ம் தேதி அறிவிக்கப்பட்டது. கொவிட் தொற்று காரணமாக வரி வருவாய் இழப்பை சந்திக்கும் மாநில அரசுகளின் மூலதனச் செலவை ஊக்குவிப்பதுதான் இதன் நோக்கம். இத்திட்டத்தின் கீழ் மொத்தம் ரூ.12,000 கோடியை மத்திய அரசு ஒதுக்கியுள்ளது.
இந்த இரண்டு விதமான சலுகைகள், சீர்திருத்தங்களை மேற்கொள்ள மாநிலங்களை ஊக்குவித்துள்ளன. இது வரை, 9 மாநிலங்கள் ஒரே நாடு, ஒரே ரேஷன் கார்டு முறையை அமல்படுத்தியுள்ளன. தொழில்களை எளிதாக செய்யும் சீர்திருத்தங்களை 4 மாநிலங்கள் நிறைவு செய்துள்ளன. ஒரு மாநிலம் நகர்ப்புற உள்ளாட்சி அமைப்பு / பயன்பாடு சீர்திருத்தங்களை நிறைவு செய்துள்ளது. இந்த மாநிலங்கள் ரூ. 40,251 கோடி கூடுதலாக கடன் வாங்க ஒப்புதல் அளிக்கப்பட்டுள்ளது.
சீர்திருத்தங்களை நிறைவு செய்வதற்கான காலக்கெடு நீட்டிக்கப்பட்டுள்ளது, இதர மாநிலங்களும் சீர்திருத்த நடவடிக்கைகளை விரைவாக நிறைவு செய்து அது தொடர்பான நிதி உதவிகள் பெறுவதை ஊக்குவிக்கும்.
எரிசக்தி அமைச்சகம்
மாநிலங்களுடன் ஆய்வு, திட்டமிடுதல் மற்றும் கண்காணிப்பு கூட்டத்திற்கு மத்திய மின்சாரம் மற்றும் புதிப்பிக்கக்கூடிய எரிசக்தித் துறை அமைச்சர் தலைமை வகித்தார்
மத்திய மின்சாரம், புதிய, புதுப்பிக்கத்தக்க எரிசக்தித் துறை அமைச்சர் திரு ஆர்.கே.சிங், மாநிலங்களின் மின்சாரத்துறை கூடுதல் தலைமைச் செயலர்கள், முதன்மை செயலர்கள், மத்திய பொதுத்துறை மின் நிறுவனங்களின் தலைவர்கள் /நிர்வாக இயக்குனர்கள் கலந்து கொண்ட ஆய்வு, திட்டமிடுதல் மற்றும் கண்காணிப்பு கூட்டத்திற்கு தலைமை தாங்கினார். மின்சாரத் துறை இணையமைச்சர் திரு கிருஷன் பால் குர்ஜார், புதிய மற்றும் புதுப்பிக்கத்தக்க எரிசக்தித் துறை இணையமைச்சர் திரு பகவந்த் குபா மற்றும் உயர் அதிகாரிகள் கலந்து கொண்டனர்.
திரு ஆர்.கே.சிங் தமது தொடக்க உரையில், நடப்பு அரசு எரிசக்தி துறையை நெடிய முன்னேற்றத்துக்கு கொண்டு வந்துள்ளதாகக் கூறினார். நாடு தற்போது மின்மிகை நாடாக மாறியுள்ளது; நாடு முழுவதும் ஒரே தொகுப்பில் இணைக்கப்பட்ட து, மின் விநியோக முறை வலுப்படுத்தப்பட்டது ஆகிய நடவடிக்கைகள் கிராமப்புறங்களில் 22 மணி நேரத்துக்கும், நகர்ப்புறங்களில் 23.5 மணி நேரத்துக்கும் மின்சாரம் கிடைப்பதை உறுதி செய்துள்ளதாக அவர் தெரிவித்தார். குறைந்த கட்டணத்தில் 24 மணி நேரமும் மின்சாரம் கிடைப்பதை உத்தரவாதப்படுத்துவதே அடுத்த நடவடிக்கை என்று அவர் உறுதியளித்தார்.
மின்சாரம் கிடைப்பதை உறுதிசெய்வது இந்திய பொருளாதாரத்தின் அடிப்படை என்று கூறிய அமைச்சர், நாட்டின் அனைத்து குடிமக்களுக்கும் உலகத்தரம் வாய்ந்த சேவைகளை வழங்குவதே நமது முக்கிய நோக்கம் என்றார். சுற்றுச்சூழலைப் பாதுகாக்கும் வகையில் பசுமை எரிசக்திக்கு முன்னுரிமை அளிக்க வேண்டும் என்று அவர் வலியுறுத்தினார். பிரதம மந்திரி- கேயுஎஸ்யுஎம் திட்டம், விவசாயிகளுக்கு குறைந்த விலையில் மின்சாரம் வழங்கி அவர்களுக்கு கூடுதல் வருமானம் கிடைக்கச் செய்வதை முக்கிய நோக்கமாகக் கொண்டுள்ளது என்று அமைச்சர் கூறினார்.
மேலும் விவரங்களுக்கு ஆங்கிலச் செய்தி குறிப்பை காணவும்:
https://www.pib.gov.in/PressReleasePage.aspx?PRID=1782946
பொருளாதார விவகாரங்களுக்கான மத்திய அமைச்சரவைக் குழு
பிரதமரின் ஊட்டச்சத்துக்கான தேசிய திட்டத்தை, பள்ளிகளில் மேலும் 5 ஆண்டுகளுக்கு தொடர/ மாற்றியமைக்க மத்திய அமைச்சரவை ஒப்புதல் : 11.80 கோடி குழந்தைகள் பயனடைவர்
பள்ளிகளில், பிரதமரின் ஊட்டச்சத்துக்கான தேசிய திட்டத்தை மேலும் 5 ஆண்டுகளுக்கு தொடர, பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இத்திட்டத்துக்கு 2021-22ம் ஆண்டு முதல் 2025-26ம் ஆண்டு வரை, மத்திய அரசு ரூ.54061.73 கோடியும், மாநிலங்கள் மற்றும் யூனியன் பிரதேச அரசுகள் ரூ.31,733.17 கோடியும் செலவு செய்யும். உணவு தானியங்களுக்கான கூடுதல் செலவான ரூ.45,000 கோடியை மத்திய அரசு ஏற்கும். ஆகையால் இத்திட்டத்துக்கான பட்ஜெட் மதிப்பு ரூ. 1,30,794.90 கோடி.
அரசு மற்றும் அரசு நிதி உதவி பெறும் பள்ளிகளில், ஒன்று முதல் 8ம் வகுப்பு வரை படிக்கும் அனைத்து குழந்தைகளுக்கும் 2021-22ம் ஆண்டு முதல் 2025-26ம் ஆண்டு வரை ஒரு முறைக்கு சமைத்த உணவு வழங்கும் பிரதமரின் ஊட்டச்சத்து திட்டத்துக்கு பொருளாதார விவகாரங்களுக்கான மத்திய அமைச்சரவை இன்று ஒப்புதல் அளித்தது. இது மத்திய அரசின் உதவியுடன் கூடிய திட்டமாகும். இதற்கு முன்பு இத்திட்டம், மதிய உணவுத் திட்டம் என அழைக்கப்பட்டது.
இந்திட்டம் மூலம் நாடு முழுவதும் 11.20 லட்சம் பள்ளிகளில் படிக்கும் 11.80 கோடி குழந்தைகள் பயனடைவர். 2020-21ம் ஆண்டில், மத்திய அரசு இத்திட்டத்தில் உணவு தானியங்களுக்கு ரூ.11,500 கோடி உட்பட ரூ.24,000 கோடிக்கு மேல் செலவு செய்தது.
இத்திட்டத்தின் முக்கிய அம்சங்கள், இத்திட்டத்தின் செயல்பாட்டை கீழ்கண்டவாறு மேம்படுத்தும்:
i.) இத்திட்டத்தை நடுநிலைப் பள்ளிகளில் படிக்கும் 11.80 கோடி மாணவர்களோடு, அரசு மற்றும் அரசு உதவி பெறும் ஆரம்ப பள்ளிக்கு முந்தைய வகுப்புகளில் படிக்கும் மாணவர்கள், பால்வாடி மையங்களுக்கும் விரிவுபடுத்த திட்டமிடப்பட்டுள்ளது.
ii.) சிறப்பு நிகழ்வுகள் / பண்டிகை காலங்களில் குழந்தைகளுக்கு சிறப்பு உணவு வழங்கும் யோசனையும் ஊக்குவிக்கப்படும்.
iii.) பள்ளி குழந்தைகளுக்கு இயற்கை மற்றும் தோட்டங்கள் குறித்த முதல் அனுபவத்தை கொடுக்க, பள்ளிகளில் ஊட்டச்சத்து தோட்டங்களை வளர்க்கவும் அரசு ஊக்குவிக்கிறது. இந்த தோட்டங்களில் விளையும் பொருட்கள் கூடுதல் நுண்ணுாட்டச் சத்துக்கள் வழங்க பயன்படுத்தப்படுகிறது. ஏற்கனவே 3 லட்சத்துக்கும் மேற்பட்ட பள்ளிகளில், ஊட்டச்சத்து தோட்டங்கள் உருவாக்கப்பட்டுள்ளன.
iv.)அனைத்து மாவட்டங்களில் சமூக தணிக்கை திட்டம் கட்டாயமாக்கப்படுகிறது.
v.)ரத்த சோகை அதிகம் உள்ள மாவட்டங்களில் உள்ள குழந்தைகளுக்கு துணை ஊட்டச்சத்து பொருட்கள் வழங்குவதற்கான சிறப்பு வசதியும் உருவாக்கப்படுகிறது.
vi.) உள்ளூரில் விளையும் காய்கறிகள் மற்றும் பொருட்களை வைத்து புதுமையான உணவுகளை தயாரிக்க கிராமங்கள் அளவில், தேசிய அளவில் உணவு சமைக்கும் போட்டிகளும் ஊக்குவிக்கப்படும்.
vii.) தற்சார்பு இந்தியாவுக்கு உள்ளூர் பொருட்கள்: இத்திட்டத்தை அமல்படுத்துவதில் விவசாய உற்பத்தியாளர் அமைப்புகள்  மற்றும் பெண்கள் சுய உதவிக் குழுவினரின் ஈடுபாடு ஊக்குவிக்கப்படும். உள்ளூர் பாரம்பரிய உணவுப் பொருட்கள் பயன்பாடு மூலம், உள்ளூர் பொருளாதாரம் ஊக்குவிக்கப்படும்.
viii.) முன்னேற்றத்தை கண்காணிக்க கள ஆய்வுகளுக்கும் ஏற்பாடு செய்யப்படும். பிரபல பல்கலைக்கழகங்கள், கல்வி மற்றும் பயிற்சி நிறுவனங்களின் மாணவர்கள் கள ஆய்வுகளுக்கு ஏற்பாடு செய்யப்படும்.
-----
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.39 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1836370
(
மத்திய அமைச்சரவை
உலக சுகாதார நிறுவனத்தின் சார்பில் அதன் தென் கிழக்கு ஆசிய மண்டல அலுவலகம், இந்திய நாட்டு அலுவலகத்தின் மூலம் இந்தியாவுடன் செய்துகொண்ட உடன்பாட்டு ஒப்பந்தம் குறித்து அமைச்சரவைக்கு விளக்கப்பட்டது
உலகச் சுகாதார நிறுவனத்தின் சார்பில் அதன் தென்கிழக்கு ஆசிய மண்டல அலுவலகம், இந்திய நாட்டு அலுவலகத்தின் மூலம் இந்தியாவுடன் செய்துகொண்ட உடன்பாட்டு ஒப்பந்தம் குறித்துப் பிரதமர் திரு. நரேந்திர மோடி தலைமையிலான மத்திய அமைச்சரவைக்கு விளக்கம் அளிக்கப்பட்டது. இந்தப் புரிந்துணர்வு ஒப்பந்தம் புதுதில்லியில் 2018 மார்ச் 13-ஆம் தேதி கையெழுத்திடப்பட்டது.
இந்த இருதரப்பு உடன்பாட்டு ஒப்பந்தம் இந்தியாவுக்கும், உலக சுகாதார நிறுவனத்திற்கும் இடையே ஒத்துழைப்பை ஊக்குவிக்கும். இந்திய மக்களின் பொதுச் சுகாதார நிலைமையை மேம்படுத்துவதற்கு இந்த ஒப்பந்தம் உதவியாக இருக்கும்.
(Visitor Counter : 99
ஜவுளித்துறை அமைச்சகம்
கையால் தயாரிக்கப்பட்ட தரைவிரிப்புகள் உள்ளிட்ட கைவினைப் பொருட்களின் ஏற்றுமதியில் கடந்த மூன்று ஆண்டுகளில் நிலையான வளர்ச்சி
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய ஜவுளித்துறை இணை அமைச்சர் திருமதி தர்ஷனா ஜர்தோஷ், கீழ்காணும் தகவல்களை வழங்கினார்.
கைவினைக் கலைஞர்களின் நலன் மற்றும் மேம்பாட்டிற்காக பல்வேறு திட்டங்களை மேம்பாட்டு ஆணையர் அலுவலகம்  செயல்படுத்தி வருகிறது.
பதிவு செய்யப்பட்ட கைவினைஞர்கள்  இந்தத் திட்டங்களின்  கீழ் பல்வேறு திறன் வளர்த்தல், பயிற்சி மற்றும் சந்தைப்படுத்தல் நிகழ்வுகளில் பங்கேற்பதன் மூலம் பலன்களைப் பெறலாம். இதற்காக, பயணப் படி உள்ளிட்ட சலுகைகளும் அவர்களுக்கு வழங்கப்படுகின்றன.
மேலும், 3 ஆண்டுகளில் அதிகபட்சமாக ரூ.1.00 லட்சம் வரையிலான கடன் தொகையில் 6% வட்டி மானியமும், ஒரு கைவினைஞருக்கு அதிகபட்சமாக ரூ.20,000/- கடன் தொகையில் 20% மார்ஜின் பணமும் வழங்கப்படுகிறது. உள்கட்டமைப்புத் திட்டத்தின் கீழ் பல்வேறு அருங்காட்சியகங்கள், மூலப்பொருள் வங்கிகள், நகர்ப்புற சந்தைகள் ஆகியவையும் அமைக்கப்பட்டுள்ளன.
கையால் தயாரிக்கப்பட்ட தரைவிரிப்புகள் உள்ளிட்ட கைவினைப் பொருட்களின் ஏற்றுமதி கடந்த மூன்று ஆண்டுகளில் நிலையான வளர்ச்சியைக் காட்டியுள்ளது. கைவினைப்பொருட்களின் ஏற்றுமதியை ஊக்குவிக்க பல்வேறு நடவடிக்கைகளை அரசு எடுத்து வருகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1795446
----
(Visitor Counter : 145